ՌԴ հանդեպ Դոնալդ Թրամփի քաղաքականության որոշակի փոփոխությունները դրսևորվում են ոչ միայն Թրամփի հրապարակային ելույթներում, այլ նաև ԱՄՆ նոր վարչակարգի գործողություններում: Նման օրինակ կարող է համարվել Մայքըլ Ֆլինի՝ Թրամփի Ազգային անվտանգության խորհրդականի հրաժարականը, ով ՌԴ հետ ջերմ հարաբերությունների ջատագովն էր: Կամ, օրինակ, Ֆիոնա Հիլի՝ որպես ԱՄՆ Ազգային անվտանգության Ռուսաստանի գծով Թրամփի խորհրդականի նշանակումը: Ֆիոնա Հիլ հայտնի է Վլադիմիր Պուտինի հասցեին հնչեցրած իր քննադատություններով: Նա հեղինակել է նաև «Պր. Պուտին՝ Կրեմլինի օպերատիվը» (Mr Putin, Operative in the Kremlin) գիրքը՝ որտեղ ՌԴ նախագահը ներկայացվում է որպես ԿԳԲ-ի (КГБ) սպա: